Bedanking wat gedoen is ten tyde van Pa se begrafnis.
Ds Badenhorst, Eerstens wil ek vir Wonderboom-Suid gemeente dankie s� vir wat die gemeente ook vir Pa beteken het. Pa, was omtrent van 1943 as jong man betrokke en ingeskakel by hierdie gemeente. Hier is hy en Ma getroud, hier is ons as kinders gedoop en het ons belydenis van geloof afgel�. Die gemeente ken, en het ook gehelp dra aan die lief en die leed van ons as gesin.
Ds Badenhorst, u het self ook al 'n paadjie met ons gestap en daarom is ons dankbaar dat u die diens kon lei.
Ons dank ook aan die koster, orrellis en Saffas vir hul bydra van vandag. Ek wil ook vir Hennie Dercksen bedank vir die ekstra moeite wat hy gedoen het om die grafre�lings te laat vlot.
Deon het 'n groot aandeel gehad aan die re�lings vir vandag - dankie Deon. Sarel, dankie vir julle huis se gebruik na die tyd, ons waardeer dit.
Ek wil vir Soetdoring ouetehuis en H F Verwoerd hospitaal ook baie dankie s� vir hul versorging van Pa die afgelope tyd. Dit is in sulke tye dat 'n mens besef dat watter diens hierdie instansies aan die gemeenskap lewer.
Ek wil ook vir Ansa Glas bedank vir haar bystand en ondersteuning van Pa met sy geldsake. Hy was 'n trotse mens en wou nie gehad het dat ons as kinders hom daarin moes help nie. In Ansa het hy daardie hulp gehad. Dankie vir jou bystand en ondersteuning.
Ek wil ook ons as kinders se waardering uitspreek teenoor al die vriende en familie wat, sommige van v�r, gekom het om hierdie diens by te woon. Van u het 'n baie lang pad saam met Pa geloop en ek is seker dat Pa dit ook sou waardeer.
As daar een eienskap is wat ek van my Pa sal onthou is dit sy geduld en die feit dat hy nie gekla het nie. As jong man het hy reeds suikersiekte opgedoen, maar nooit het enigeen hom daaroor hoor kla nie. Selfs toe hy permanent aan die bed gekluister was het hy nooit gekla nie. In die sin is die profetiese woorde van Jesaje 53:7 (wat in die eerste plek op Jesus dui) ook in Pa se lewe vervul:
"Hy is mishandel maar hy het geduldig gebly, hy het nie gekla nie. Soos 'n lam wat na die slagplek toe gelei word en soos 'n skaap wat stil is as hy geskeer word, het hy nie gekla nie."
Pa het dan ook in die laaste maande van sy lewe, getuig dat Jesus Christus sy Hoop en sy Verlosser is.
Ons dank daarom aan God die Vader, en die Here Jesus Christus, dat ons almal hier ook saam met ons Pa, broer, neef en vriend kon lewe. This site was last updated